Hvilken uddannelse skal jeg gå på for at få legatet, og er der andre krav, som jeg skal opfylde?
Du skal være optaget på grundforløb 2 eller hovedforløbet på en af disse uddannelser for at blive godkendt til at modtage legatet: Automatik- og procesuddannelsen Elektriker Industritekniker Procesoperatør Forsyningsoperatør Smed VVS-energiuddannelsen. Du skal desuden opfylde disse krav: Du skal være 16-25 år, bo i region Sjælland, og være udeboende (dvs., at du ikke må bo sammen med en forælder) være startet på GF 2 den 1. januar 2023 eller senere.  Andels legat kan udbetales fra januar 2023 til og med december 2025. Hver ansøger kan få legatet udbetalt i op til 12 måneder – 6 måneder på grundforløb 2 og 6 måneder på hovedforløbet. Hvis du ønsker at få udbetalt legatet for begge forløb, så må der maks. gå 1 år, fra du har afsluttet grundforløb 2, til du starter på dit hovedforløb. Læs mere om selve udbetalingen nedenfor. Det er en betingelse for at få udbetalt legatet under hovedforløbet, at du har en læreplads.